CELEX: 32009D0984
Language: et
Date: 2009-12-17 00:00:00
Title: Komisjoni otsus, 17. detsember 2009 , millega kehtestatakse Tšehhi Vabariigile, Ungarile ja Sloveeniale makstav või neilt tagasi nõutav lõppmakse Euroopa Põllumajanduse Arendus- ja Tagatisfondist (EAGGF) maaelu arendamise üleminekuprogrammide raames rahastatud programmi lõpetamisel (teatavaks tehtud numbri K(2009) 10032 all)

19.12.2009   
            
            
               ET
            
            
               Euroopa Liidu Teataja
            
            
               L 338/95
            
         
      KOMISJONI OTSUS,
   17. detsember 2009,
   millega kehtestatakse Tšehhi Vabariigile, Ungarile ja Sloveeniale makstav või neilt tagasi nõutav lõppmakse Euroopa Põllumajanduse Arendus- ja Tagatisfondist (EAGGF) maaelu arendamise üleminekuprogrammide raames rahastatud programmi lõpetamisel
   (teatavaks tehtud numbri K(2009) 10032 all)
   (Ainult tšehhi-, ungari- ja sloveenikeelne tekst on autentsed)
   (2009/984/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse komisjoni 5. jaanuari 2004. aasta määrust (EÜ) nr 27/2004, millega kehtestatakse üksikasjalikud üleminekueeskirjad nõukogu määruse (EÜ) nr 1257/1999 kohaldamiseks seoses Tšehhi Vabariigis, Eestis, Küprosel, Lätis, Leedus, Ungaris, Maltal, Poolas, Sloveenias ja Slovakkias EAGGF tagatisrahastust rahastatavate maaelu arendamise meetmetega, (1) eriti selle artikli 3 lõiget 4,
   võttes arvesse nõukogu 21. juuni 1999. aasta määrust (EÜ) nr 1260/1999, millega nähakse ette üldsätted struktuurifondide kohta, (2) eriti selle artikli 32 lõiget 3,
   võttes arvesse nõukogu 17. mai 1999. aasta määrust (EÜ) nr 1257/1999 Euroopa Põllumajanduse Arendus- ja Tagatisfondi (EAGGF) toetuse kohta maaelu arendamiseks, (3) eriti selle artikli 47 lõiget 3,
   pärast konsulteerimist põllumajandusfondide komiteega
   ning arvestades järgmist:
   
               (1)
            
            
               Nõukogu 21. juuni 2005. aasta määruse (EÜ) nr 1290/2005 (ühise põllumajanduspoliitika rahastamise kohta) (4) artikli 6 lõikes 2 osutatud makseasutuste eelarveaastate 2005, (5) 2006, (6) 2007 (7) ning 2008 (8) raamatupidamisarvestust on kontrollitud ja see on heaks kiidetud raamatupidamise aastaaruannete põhjal, mille Tšehhi Vabariik, Ungari ja Sloveenia esitasid seoses maaelu arendamise meetmete kuludega ja koos nõutava lisateabega. Vastavad kontrollimist ja heakskiitmist käsitlevad otsused on vastu võetud.
            
         
               (2)
            
            
               Tšehhi Vabariigi, Ungari ja Sloveenia aastate 2004–2006 maaelu arendamise üleminekuprogrammide eest vastutavad makseasutused on esitanud lõpliku kuludeklaratsiooni ning lõppmakse taotluse enne 15. oktoobrit 2008; seega eespool osutatud raamatupidamisarvestuse kontrollimist ja heakskiitmist käsitlevate otsustega kontrolliti kõiki programmiga seotud kulusid ja kiideti need heaks.
            
         
               (3)
            
            
               Määruse (EÜ) nr 1260/1999 artikli 32 lõikes 3 on sätestatud, et programmiga seoses tehtud väljamaksete ühendatud kogusumma enne lõppmakse tegemist ei ületa 95 % ühenduse panusest kõnesolevasse programmi.
            
         
               (4)
            
            
               Määruse (EÜ) nr 27/2004 artikli 3 lõikega 4 hõlmatud maaelu arendamise kulude puhul arvutatakse tehtav või tagasi nõutav lõppmakse raamatupidamisarvestuse kontrollimist ja heakskiitmist käsitleva värskeima otsuse ning Tšehhi Vabariigi, Ungari ja Sloveenia poolt vastavalt põhjendusele 5 esitatud täiendava teabe alusel.
            
         
               (5)
            
            
               Silmas pidades maaelu arendamise üleminekuprogrammide lõpetamist, paluti asjaomastel liikmesriikidel esitada teave võla jäägi kohta seoses programmidega. Võla andmeid kontrolliti ja võeti komisjoni poolt arvesse lõppmakse arvutamisel.
            
         
               (6)
            
            
               Kuna Eesti, Küpros, Läti, Leedu, Malta, Poola ja Slovakkia ei esitanud lõplikku kuludeklaratsiooni ning lõppmakse taotlust enne 15. oktoobrit 2008, tuleb teha ettepanek vastavate programmide sulgemiseks hilisemas otsuses.
            
         
               (7)
            
            
               Vastavalt määruse (EÜ) nr 1290/2005 artikli 30 lõikele 2 ei piira käesolev otsus selliste komisjoni poolt hiljem vastu võetavate otsuste kohaldamist, millega ühendus keeldub rahastamast kulusid, mis ei ole tehtud kooskõlas ühenduse eeskirjadega,
            
         ON VASTU VÕTNUD KÄESOLEVA OTSUSE:
   Artikkel 1
   Igalt liikmesriigilt vastavalt käesolevale otsusele tagasi nõutavad või neile tehtavad lõppmakse summad seoses Tšehhi Vabariigis, Ungaris ja Sloveenias kohaldatavate maaelu arendamise meetmetega on sätestatud lisas.
   Artikkel 2
   Liikmesriikide makseasutuste raamatupidamisarvestuse puhul seoses Eestis, Küprosel, Lätis, Leedus, Maltal, Poolas ning Slovakkias kohaldatavate maaelu arendamise meetmetega tehakse maaelu arendamise üleminekuprogrammi lõpetamist käsitlev otsus tulevikus.
   Artikkel 3
   Käesolev otsus on adresseeritud Tšehhi Vabariigile, Ungari Vabariigile ja Sloveenia Vabariigile.
   
      Brüssel, 17. detsember 2009
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  ELT L 5, 9.1.2004, lk 36.
   
      (2)  EÜT L 161, 26.6.1999, lk 1.
   
      (3)  EÜT L 160, 26.6.1999, lk 80.
   
      (4)  ELT L 209, 11.8.2005, lk 1.
   
      (5)  ELT L 118, 3.5.2006, lk 20 ja ELT L 122, 11.5.2007, lk 47.
   
      (6)  ELT L 122, 11.5.2007, lk 41.
   
      (7)  ELT L 139, 29.5.2008, lk 25.
   
      (8)  ELT L 111, 5.5.2009, lk 35.
   
      LISA
      
         Maaelu arengu ajutise rahastamisvahendi (TRDI) programmid: deklareeritud kulud 2000–2006, lõppmakse ja ELi kaasrahastamise kohustusest vabastamine
      
      
                  (EUR)
               
            
                  
                     Uued liikmesriigid:
                  
               
               
                  
                     CZ
                  
               
               
                  
                     HU
                  
               
               
                  
                     SI
                  
               
            
                  
                     Deklareeritud kulud 2004–2008
                  
               
            
                  A
               
               
                  Kulukohustuste kogusumma programmi puhul
               
               
                  542 800 000,00
               
               
                  602 300 000,00
               
               
                  281 600 000,00
               
            
                  B
               
               
                  Liikmesriigi tehtud abikõlblikud kulud kuni 15.10.2008
               
               
                  542 799 982,00
               
               
                  602 096 646,00
               
               
                  282 041 275,00
               
            
                  C
               
               
                  Iga-aastaselt kontrollitud ja heakskiidetud kulud
               
               
                   
               
               
                   
               
               
                   
               
            
                  2004
               
               
                   
               
               
                   
               
               
                   
               
            
                  2005
               
               
                  145 160 224,00
               
               
                  37 272 434,19
               
               
                  73 638 853,19
               
            
                  2006
               
               
                  176 481 317,23
               
               
                  296 024 258,77
               
               
                  118 941 385,27
               
            
                  2007
               
               
                  188 407 840,07
               
               
                  178 498 827,76
               
               
                  88 853 612,73
               
            
                  2008
               
               
                  32 399 539,50
               
               
                  90 290 537,46
               
               
                  607 424,53
               
            
                  Kontrollitud ja heakskiidetud kulud kokku 2004–2008
               
               
                  542 448 920,80
               
               
                  602 086 058,18
               
               
                  282 041 275,72
               
            
                  
                     Lõppmakse ja ELi kaasrahastamise kohustusest vabastamine (seis programmi lõpetamisel)
                  
               
            
                  D
               
               
                  Abikõlblikud kulud kokku (madalaim: B või C)
               
               
                  542 448 920,80
               
               
                  602 086 058,18
               
               
                  282 041 275,00
               
            
                  E
               
               
                  Maha arvatud: lõppmaksest lahutatakse summad, mille liikmesriik on tagasi nõudnud eeskirjade eiramise tõttu
               
               
                  249 112,34
               
               
                  1 352 932,08
               
               
                  2 438 683,32
               
            
                  F
               
               
                  Hüvitatavad abikõlblikud kulud kokku (D-E)
               
               
                  542 199 808,46
               
               
                  600 733 126,10
               
               
                  279 602 591,68
               
            
                  G
               
               
                  Maha arvatud: juba makstud ettemaksed
               
               
                  86 848 000,00
               
               
                  96 368 000,00
               
               
                  45 056 000,00
               
            
                  H
               
               
                  Maha arvatud: juba makstud vahemaksed
               
               
                  428 812 000,00
               
               
                  475 817 000,00
               
               
                  222 464 000,00
               
            
                  I
               
               
                  Lõppmakse (neto) maksmine või tagasinõudmine (F-G-H)
               
               
                  26 539 808,46
               
               
                  28 548 126,10
               
               
                  12 082 591,68